Ye fillo d'o popular escritor en asturiano Manuel d'Andrés Fernández "Mánfer de la Llera" (1918-2005). Se crió en Xixón (Asturias), an que ha vivito buena parti d'a suya vida. Ye profesor titular de Filolochía Espanyola y Asturiana en a Universidat d'Oviedo (Asturias), an principió a impartir a primera asignatura de Luenga Asturiana en 1985 y an que leyó a suya tesi doctoral en 1988, a primera feita sobre sociolingüistica asturiana y redactata en ixa luenga. As suyas investigacions s'han centrato más que más en aspectos gramaticals, dialectolochicos y sociolingüisticos d'a luenga asturiana. Desembolica también una intensa faina divulgadera en libros, ensayos y articulos de prensa.